પુરાતત્ત્વ વિભાગના અધિકારીઓએ ગુજરાત વકફ બોર્ડ અને ખાનગી ટ્રસ્ટ સાથે વાટાઘાટ આરંભી દીધી છે. યુનેસ્કોના પ્રતિનિધિમંડળના અમદાવાદમાં આગમન પહેલાં કોર્પોરેશન અને પુરાતત્ત્વ વિભાગ સંયુક્ત ઓપરેશન હાથ ધરીને શહેરના ગૌરવશાળી અતીતને પુનઃજીવિત કરવા મરણિયા પ્રયાસ કરી રહ્યાં છે તેમ પણ જાણકાર વર્તુળો કહે છે, આ એડીચોટીના પ્રયાસમાં સ્થાનિક ધારાસભ્ય અને સ્થાનિક કોર્પોરેટરોની પણ મદદ લેવાઇ રહી છે, જોકે હજુ સુધી તંત્રના પ્રયાસોને સફળતા મળી નથી તે પણ એક કડવી વાસ્તવિકતા જ છે.